Държавен вестник, бр. 27, 2026 г., стр. 45

БРОЙ  27	
Д Ъ Р Ж А В Е Н  В Е С Т Н И К 	
СТР.  45   
нието по чл. 163, ал. 4 се извършва въз основа 
на възрастта на лицето към 1 януари 2027 г.
(2) В срок до 31 август 2026 г. пенсионнооси­
гурителните дружества приемат инвестицион­
ните политики на универсалните пенсионни 
фондове с изискванията към инвестициите 
на подфондовете и уведомяват осигурените 
лица за правото по ал. 1 чрез съобщение на 
страницата си в интернет и по електронна 
поща, когато е налице съгласие за комуни­
кация по този начин.
(3) Пенсионноосигурителното дружество, 
управляващо универсален пенсионен фонд, 
разпределя служебно в срок до 15 декември 
2026 г. лицата, които не са избрали подфонд 
по реда на ал. 1, въз основа на възрастта им 
по чл. 137, ал. 13 към 1 януари 2027 г.
(4) Осигурените лица в универсален пен­
сионен фонд на възраст от 45 години до 
49 години към 1 януари 2027 г., които не са 
избрали начин на инвестиране на средствата 
им по реда на ал. 1, участват в динамичния 
подфонд, в който са разпределени по реда на 
ал. 3, за период, не по-малък от 5 години, 
освен ако след 31 декември 2027 г. изберат 
начин на инвестиране на средствата им по 
реда на чл. 163, ал. 2 или чл. 171. В случай че 
лицата по изречение първо не са направили 
избор по реда на чл. 163, ал. 2 или чл. 171, 
след изтичането на 5-годишния период те се 
прехвърлят служебно в балансирания подфонд 
на същия универсален пенсионен фонд от 
пенсионноосигурителното дружество, което 
го управлява.
§ 182. (1) При спазване на ограничението 
по чл. 163, ал. 4 всяко лице, което подава заяв­
ление за промяна на участие от един в друг 
универсален пенсионен фонд през последното 
тримесечие на 2026 г., може заедно с него да 
подаде искане за избор на подфонд, в който 
да се управляват средствата му, по образец 
на дружеството, управляващо фонда, в който 
желае да се осигурява.
(2) Осигурените лица с подадени и приети 
заявления за промяна на участие от един 
универсален пенсионен фонд в друг през пос­
ледното тримесечие на 2026 г., които не са 
упражнили правото по ал. 1, се разпределят от 
пенсионноосигурителното дружество, управля­
ващо фонда, в който желаят да се осигуряват, 
в съответен подфонд въз основа на възрастта 
им по чл. 137, ал. 13 към 1 януари 2027 г. до 
края на работния ден, следващ постъпването 
на средствата им.
§ 183. (1) Последното определяне на мини­
мална доходност и покриването на разликата 
до нея съгласно отменения чл. 193 се извършва 
за третото тримесечие на 2026 г.
(2) На първия работен ден след влизането 
в сила на този закон:
1. пенсионноосигурителните дружества 
прехвърлят в резервите по чл. 193а, ал. 1, т. 1 
освободените средства от резервите по отме­
нения чл. 193, ал. 8 за универсален пенсионен 
фонд до достигане на максималния размер 
по чл. 193а, ал. 3;
2. създават резервите по чл. 193а, ал. 1, т. 2, 
като прехвърлят в тях освободените средства 
от резервите по отменения чл. 193, ал. 8 за 
професионален пенсионен фонд.
(3) На 31 декември 2026 г. пенсионнооси­
гурителните дружества закриват партидите 
на резервите по отменения чл. 193, ал. 7 на 
съответните фондове за допълнително задъл­
жително пенсионно осигуряване, като общият 
брой дялове в съответния фонд се намалява 
с броя дялове по партидата на резерва.
§ 184. (1) При извършването на служебно 
разпределение през 2027 г. не се прилага 
пос­тигнатата доходност при управлението 
на фондовете за допълнително задължител­
но пенсионно осигуряване. Критериите за 
начислени такси по чл. 201, ал. 1, т. 1 и брой 
приети индивидуални заявления за участие 
в съответния фонд имат тегло по 50 на сто.
(2) При извършването на служебно раз­
пределение от 1 януари 2028 г. до 31 декем­
ври 2032 г. съпоставката на постигнатата 
доходност с показателите по чл. 137, ал. 14 и 
чл. 140, ал. 5 се извършва по начин и по ред, 
определени с инструкцията по чл. 137, ал. 12 
и чл. 140, ал. 4.
§ 185. На 1 януари 2027 г.:
1. фондовете за изплащане на пожизнени 
пенсии по отменения чл. 192а се преобразу­
ват във фондове за изплащане на пожизнени 
пенсии по чл. 123р;
2. фондовете за разсрочени плащания по 
отменения чл. 192б се преобразуват във фон­
дове за срочни плащания по чл. 123с;
3. резервите за гарантиране изплащането на 
пожизнените пенсии се преобразуват в резерви 
за гарантиране на пенсионните плащания.
§ 186. (1) На 1 януари 2027 г. попечител­
ските съвети на професионалните пенсионни 
фондове се прекратяват.
(2) Избраните до 31 декември 2026 г. вклю­
чително попечителски съвети на универ­
салните пенсионни фондове и фондовете за 
извършване на плащания осъществяват функ­
циите на попечителските съвети по чл. 155 до 
изтичане на мандатите, за които са избрани.
(3) До 31 януари 2027 г. техническите сек­
ретари на попечителските съвети по ал. 1 
предават на техническите секретари на по­
печителските съвети на универсалните пен­
сионни фондове и фондовете за извършване 
на плащания, съответно на техническите 
секретари на избраните след 1 януари 2027 г. 
попечителски съвети по чл. 155, деловодството 
и документацията на прекратените съвети.